PolyAgent/wiki_georgian_en_parallel_20231101 huggingface dataset:
ოქროს ლომი

ოქროს ლომი — ვენეციის კინოფესტივალის ბიენალეს უმაღლესი პრემია. დაწესდა 1949 წელს საორგანიზაციო კომიტეტის მიერ და ამჟამად კინოინდუსტრიაში ყველაზე პრესტიჟულ პრემიად ითვლება. 1970 წელს, შემოიღეს მეორე ოქროს ლომი, ეს საპატიო ჯილდოა მათთვის, ვინც მნიშვნელოვანი წვლილი შეიტანა კინემატოგრაფიაში.
პრემია პირველად 1949 წელს „წმინდა მარკოზის ოქროს ლომის“ სახით დაწესდა. მანამდე ამ პრემიის ეკვივალენტი იყო „გრან პრემიო ინტერნაციონალე დი ვენეცია“ (ვენეციის საერთაშორისო გრან-პრი), რომელიც 1947-1948 წლებში გაიცა. უფრო ადრე, 1934-1942 წლებში საუკეთესო იტალიური და საუკეთესო უცხოური ფილმისთვის „კოპა მუსოლინი“ (მუსოლინის თასი) გაიცემოდა.
1969-1979 წლებში ოქროს ლომი არ გაცემულა. ბიენალეს ოფიციალური საიტის თანახმად, ეს იყო 1968 წელს ამ ჯილდოს რადიკალურად ექსპერიმენტული ფილმისთვის „Die Artisten in der Zirkuskuppel: Ratlos“ გაცემის შედეგი, რასაც დიდი სკანდალი მოჰყვა პრესაში და კინოკრიტიკოსთა წრეებში.
ლაურეატები
1951 – რასიომონი
1962 – ივანეს ბავშვობა
1964 – წითელი უდაბნო
1965 - დიდი დათვის ნისლიანი თანავარსკვლავედი
1967 – შუადღის ლამაზმანი
1980 – ატლანტიკ სიტი
1987 – ნახვამდის, ბავშვებო
1993 – სამი ფერი: ლურჯი
1993 – ხანმოკლე მონტაჟი
2004 - ვერა დრეიკი
2005 – კუზიანი მთა
2007 – ვნება, სიფრთხილე
2010 – სადღაც
2012 – პიეტა
2014 - მტრედი იჯდა ტოტზე, ფიქრობდა ცხოვრებაზე
რესურსები ინტერნეტში
ბიენალეს ოფიციალური საიტი
კინემატოგრაფიული ჯილდოები
ვენეციის კინოფესტივალი
იტალიური კინო
საყავრის წმინდა გიორგის ეკლესია

საყავრის წმინდა გიორგის ეკლესია — არქიტექტურული ძეგლი გორის მუნიციპალიტეტის სოფელ საყავრის ცენტრში. თარიღდება IX-X საუკუნეებით.
ეკლესია დარბაზულია (9,7 × 5,6 მ), ნაგებია ქვიშაქვის მოზრდილი ქვებით. არქიტრავიანი შესასვლელი სამხრეთითაა. აფსიდში სარკმლის მარცხნივ, სამკვეთლოსთან დამაკავშირებელი შესასვლელია, მარჯვნივ — მცირე ზომის სწორკუთხა ნიში. აფსიდს გასდევს დაბალი საფეხური. საკურთხეველი დარბაზისაგან გამოყოფილი იყო კანკელით (შემორჩენილია ორნამენტული ქვები). ეკლესიის დასავლეთისა და სამხრეთის კედლებში თითო სარკმელია, დარბაზის გრძივ კედლებზე — თითო პილასტრი. დასავლეთ კედელზე კრონშტეინებზე დაყრდნობილი დეკორატიული თაღია. დარბაზი გადახურულია ცილინდრული კამარით, რომელიც შუაში ეყრდნობა საბჯენ თაღს. დარბაზის კედლებს გასდევს ერთი საფეხური.
ინტერიერი თავდაპირველად მთლიანად ყოფილა მოხატული. შემორჩენილი ფრაგმენტები შეჭვარტლულია. მოხატულობა გაირჩევა მხოლოდ საკურთხეველში. იგი ორ რეგისტრადაა დაყოფილი. კონქში გამოსახულია ვედრება, ქვემოთ — ეკლესიის მამები, სარკმლის გვერდით — წმინდანთა გამოსახულებები. უფრო ქვემოთ მხატვრობა საკმაოდ დაცილებულია იატაკიდან და მოჩარჩოებულია ორნამენტული ზოლით (მოტივი გაურკვეველია). ორმაგი ორნამენტული ზოლის ნაშთები შეიმჩნევა დარბაზის კედლებზეც. მხატვრობა შესრულებულია გაწაფული ხელით. წმინდანთა გამოსახულებები საკურთხეველში ხასიათდება მონუმენტურობით, დახვეწილი პროპორციებით, ოსტატური ნახატით.
ეკლესიის სამხრეთ კედლის შელესილობის ქვედა ფენაზე შემორჩენილია სხვა ქრონოლოგიური ფენის პრიმიტიული გამოსახულებები. მათი ნაწილი (ირემი, ადამიანი, ხელის მტევანი, ცალკეული გეომეტრიული ფიგურები) ამოკაწრულია კედლის აღმოსავლეთ მონაკვეთში. აქვე შეიმჩნევა წითური ოქრას მკრთალი ლაქები. კედლის დასავლეთ მონაკვეთში ამავე ფერის კონტურით შესრულებული დიდთვალებიანი ადამიანის თავია. გამოსახულებათა უშუალობა, ცოცხალი ნახატი მიუთითებს, რომ ქვედა ფენის მხატვრობა შესრულებულია გაცილებით უფრო ადრე (სავარაუდოა X ს.), ვიდრე ზედა ფენისა.
შენობის ფასადებს გასდევს ცერად წაკვეთილი პროფილის ლავგარდანი. სახურავი ორფერდაა, გადახურულია კრამიტით. ეკლესიისათვის დასავლეთიდან და სამხრეთიდან გვიანდელ ფეოდალურ ხანაში მიუშენებიათ ეგვტერი და სათავსი. ეგვტერი სამხრეთ კედელზეა მიშენებული (დასავლეთ სათავსზე რამდენადმე უფრო ადრე) ნახევარწრიული თაღედით. შესასვლელი სამხრეთიდანაა. კარის ზემოთ და აფსიდში თითო სარკმელია. ეგვტერი გადახურულია ცილინდრული კამარით, რომელიც ებჯინება თაროსებრ კრონშტეინებზე დაყრდნობილ ორ თაღს. დასავლეთ კედელში დატანებული კარით ეგვტერი უკავშირდება დასავლეთ სათავსს, რომელსაც უკავია ეკლესიისა და ეგვტერის მთელი დასავლეთ ფასადი. სათავსიც ეკლესიის დასავლეთ კედელზე სვეტებზე დაყრდნობილი შეისრული თაღითაა მიშენებული. სათავსის დასავლეთისა და სამხრეთის კედლებში თითო სარკმელია. გადახურულია არასწორი ფორმის კამარით, რომელიც აგებულია თავდაპირველი კამარის ნაცვლად. ძველი გადახურვიდან შემორჩენილია ერთი საბჯენი თაღი, რომელიც თაროსებრ კრონშტეინებს ეყრდნობა. დასავლეთ კედელზე შემორჩენილია ერთი კრონშტეინი.
ლიტერატურა
საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
გორის მუნიციპალიტეტის ტაძრები
წმინდა გიორგის სახელობის ეკლესიები
ნიმბას მთის ნაკრძალი

ნიმბას მთის ნაკრძალი – ნაკრძალი გვინეასა და კოტ-დ’ივუარში, მდებარეობს ნიმბას მთებში. იუნესკოს მსოფლიო მემკვიდრეობის ძეგლია 1981 წლიდან. 1992 წლიდან შეტანილია საფრთხის ქვეშ მყოფი ძეგლების სიაში. გარდა ამისა ნაკრძალის გვინეიური ნაწილი შედის მსოფლიოს ბიოსფერული რეზერვატების ქსელში.
ნაკრძალის ტერიტორიაზე მდებარეობს გვინეისა და კოტ-დ'ივუარის უმაღლესი მწვერვალი რიჩარდ-მოლარი (1752 მ.) ნაკრძალის საერთო ფართობია 1452 კმ². ატმოსფერული ნალექები შეადგენს 2000 მმ წელიწადში.
იხილეთ აგრეთვე
მსოფლიო მემკვიდრეობის ძეგლების სია აფრიკაში
რესურსები ინტერნეტში
ნიმბას მთის ნაკრძალი - UNESCO World Cultural Heritage site
სქოლიო
მსოფლიო მემკვიდრეობის ძეგლები გვინეაში
მსოფლიო მემკვიდრეობის ძეგლები კოტ-დ'ივუარში
ფილადელფია (ფილმი)

ფილადელფია (ფილმი)
ფილადელფია — ამერიკული დრამა, რომელიც გადაიღეს 1993 წელს. სწორედ ეს ფილმი შეეხო პირველად შიდსის პრობლემას, ასევე ფილმი ეხება ისეთ ტაბუდადებულ თემებს როგორიცაა ჰომოსექსუალობა და ჰომოფობია. ფილმის გამოსვლას თან ახლდა ბაპტისტური ეკლესიის მიერ ორგანიზებული მასობრივი საპროტესტო აქციები.
სიუჟეტი
ანდრიუ ბეკეტი (ტომ ჰენქსი) არის ფილადელფიის ერთ-ერთი უმსხვილესი კორპორაციის მთავარი აღმასრულებელი სამართალის დარგში. მისი სექსუალური ორიენტაციის შესახებ არავინ იცის მისი ბოფრენდის მიგელ ალვარესის (ანტონიო ბანდერასი) გარდა. მოულოდნელად კომპანიის მმართველი შეამჩნევს მის ინფექციურ დაავადებას და გადაწყვეტს მის განთავისუფლებას იმ მიზნით, რომ სხვას არ გადაედოს ეს დაავადება. ამის შესახებ ენდრიუ შეიტყობს და დაუკავშირდება ქალაქში ერთ-ერთ საუკეთესო ადვოკატს და ასევე მის კონკურენტს ჯო მილერს (დენზელ ვაშინგტონი). მათ განსხვავებული სექსუალური ორიენტაცია, კანის ფერი და მსოფლმხედველობა აქვთ, მაგრამ ეს მიზეზები მათ ხელს ვერ უშლის, რომ იბრძოლონ სამართალისთვის.
როლებში
ტომ ჰენქსი — ენდრიუ ბეკეტი
დენზელ ვაშინგტონი — ჯო მილერი
ჯეისონ რობარდსი — ჩარლზ ვილერი
ანტონიო ბანდერასი — მიგელ ალვარესი
ჯოან ვუდუორდი — სარა ბეკეტი
გადაღება
ენდრიუ ბეკეტის როლს სთავაზობდნენ დენიელ დეი-ლუისს, ენდი გარსიასა და მაიკლ კიტონს. საბოლოოდ როლზე დამტკიცდა ტომ ჰენქსი, რომელმაც ამ ფილმისთვის დაახლოებით 12 კილო დაიკლო. სასამართლოს სცენები ნამდვილ სასამართლო დარბაზში გადაიღეს. ფილმში გადაღებული იყო 53 ჰომოსესუალი, რომელთაგან 43 შემდეგ წელს შიდსით დაიღუპა.
ჯილდოები
ოსკარი
საუკეთესო მსახიობი კაცი: ტომ ჰენქსი
საუკეთესო სიმღერა: Streets of Philadelphia
ოქროს გლობუსი
საუკეთესო მსახიობი კაცი დრამაში: ტომ ჰენქსი
საუკეთესო სიმღერა: Streets of Philadelphia
რესურსები ინტერნეტში
1993 წლის ფილმები
ამერიკული ფილმები
ფილმები ჰომოსექსუალიზმის შესახებ
ჯონათან დემის ფილმები
Goodbye Cruel World (პინკ ფლოიდის სიმღერა)

Goodbye Cruel World (პინკ ფლოიდის სიმღერა)
„Goodbye Cruel World“ — ინგლისური პროგრესული როკ-ჯგუფ პინკ ფლოიდის სიმღერა. იგი შეტანილია 1979 წლის კონცეპტუალურ ალბომში The Wall.
სიუჟეტი
The Wall არის ამბავი პინკის შესახებ, რომელიც არის საზოგადოებისგან გაუცხოებული როკ-ვარსკვლავი. იგი საზოგადოებისგან ფსიქოლოგიურ ბარიერს ქმნის, წარმოსახვითი კედლის სახით. ამ სიმღერაში აღწერილია პინკის რეაქცია დასრულებულ ფსიქოლოგიურ კედელზე და მის მიერ საზოგადოებისგან გარიყვის აღიარება.
როჯერ უოტერსი:
ჩემი კედელი ავაშენე მეორე მსოფლიო ომის გამო. მაგრამ ნებისმიერი ადამიანი თავად აშენებს მას, თუკი გრძნობს, რომ იზოლირებულია და გაუცხოებული. იგი ჩნდება მაშინ, როდესაც თავად გსურს.
საკონცერტო ვერსიები
როგორც ჯგუფის (1980-1981), ასევე სოლო კონცერტებზე (1990/2010-2013) როჯერ უოტერსი თავად იხედებოდა კედელში არსებული უკანასკნელი ხვრელიდან, შემდეგ კი სიცარიელეს მის მიერ ჩადებული უკანასკნელი აგური ავსებდა.
პერსონალი
როჯერ უოტერსი - ბას-გიტარა, ვოკალი
რიჩარდ რაიტი - სინთეზატორი Prophet-5
სქოლიო
1979 წლის სიმღერები
პინკ ფლოიდის სიმღერები
სიმღერები როჯერ უოტერსის ავტორობით
ფხოვლის ქვაშვეთის ეკლესია

ფხოვლის ქვაშვეთის ეკლესია — არქიტექტურული ძეგლი გურჯაანის მუნციპალიტეტის სოფელ ფხოვლის ტერიტორიაზე. სავარაუდოდ განეკუთვნება ადრინდელ შუა საუკუნეებს.
ეკლესია დარბაზულია, ნაგებია სხვადასხვა ზომის რიყის ქვითა და კირის ხსნარით - აქა-იქ წსორხაზოვნად გამავალი რიგების გამოყვანით. დაზიანებულია: სამხრეთ კედლის დიდი ნაწილი დანგრეულია, დანარჩენი კედლები დაახლოებით 2,5-3 მეტრის სიმაღლეზეა შემორჩენილი. ჩრდილოეთ ფასადი თითქმის მთლიანად მიწითაა დაფარული. ინტერიერი დაახლოებით 1 მეტრის სიმაღლეზე ამოვსებულია ჩამონაშალი ქვითა და მიწით. ერთადერთი შესასვლელი დასავლეთიდანაა. კარი ნალისებრი თაღითაა გადახურული. აღმოსავლეთით ნალისებრი აფსიდია, რომელშიც სარკმელია გაჭრილი. სარკმლის გადახურვა და მის ზემოთ კედლის დიდი ნაწილი ჩამონგრეულია. სარკმლის სამხრეთით ერთი ოთხკუთხა ნიშაა. აფსიდი დარბაზისაგან მხრებითაა გამოყოფილი. დასავლეთ კედელში, შემოსასვლელის ზემოთ, შემორჩენილია სარკმლის წირთხლების მცირე ნაწილი და რაფა.
ლიტერატურა
გურჯაანის მუნიციპალიტეტის ტაძრები
Yaqublu, Gadabay

Yaqublu, Gadabay
Yaqublu (also, Yagublu) is a village in the Gadabay Rayon of Azerbaijan. The village forms part of the municipality of Şəkərbəy.
References
Populated places in Gadabay District
პიასინო

პიასინო — მყინვარული წარმოშობის ტბა რუსეთში, კრასნოიარსკის მხარის ჩრდილოეთ ნაწილში, ქალაქ ნორილსკიდან დაახლოებით 20 კმ-ში. გაწოლილია ჩრდილოეთ ციმბირის დაბლობის სამხრეთ-დასავლეთ ნაწილში, პუტორანის პლატოს ჩრდილო-დასავლეთ განშტოებაზე, ზღვის დონიდან 28 მ სიმაღლეზე. ზედაპირის ფართობი 735 კმ², მაქსიმალური სიღრმე 8 მ. გადაჭიმულია სამხრეთიდან ჩრდილოეთისაკენ 70 კმ-ზე, სიგანე 15 კმ. ნაპირები უმეტესწილად დამრეცია, ადგილ-ადგილ დაჭაობებული. მიეკუთვნება კარის ზღვის აუზს. საზრდოობს თოვლისა და წვიმის წყლით. იყინება ოქტომბერში, ყინულძვრაა ივლისში. ერთვის ბევრი მდინარე, რომელთაგან უდიდესია მდინარე ნორილსკაია. ტბის ჩრდილოეთ ბოლოდან გამოედინება მდინარე პიასინა, რომელიც ერთვის კარის ზღვას. მდიდარია თევზით, მოიპოვება: ზუთხი, გოჭალა, ტაიმენი, ნელმა, ევროპული ჭაფალა, ომული, პელიადი, სიგი, მუქსუნი და სხვა.
იხილეთ აგრეთვე
რუსეთის ტბები
რესურსები ინტერნეტში
სქოლიო
კრასნოიარსკის მხარის ტბები
Yesstory

Yesstory — ინგლისური პროგრესული როკ-ჯგუფ Yes-ის კომპილაციური ალბომი. იგი გამოვიდა 1992 წლის 15 სექტემბერს, სამმაგი ფირფიტის სახით. კომპაქტ დისკის სახით გამოცემული ვერსია ორი დისკისგან შედგება.
კრებულში ძირითადად შეტანილია იგივე მასალა, რაც ყუთში Yesyears, თუმცა, მისგან განსხვავებით, არ ახლავს იშვიათი ჩანაწერები.
სიმღერების სია
დისკი 1
Something's Coming - 7:07
Survival - 6:18
Every Little Thing - 5:42
No Opportunity Necessary, No Experience Needed - 4:49
Time And A Word - 4:31
Starship Trooper: Life Seeker / Disillusion / Würm - 9:25
Yours Is No Disgrace - 9:41
I've Seen All Good People - 6:55
Roundabout - 8:31
Heart Of The Sunrise - 10:35
დისკი 2
Long Distance Runaround 3:32
America (სინგლის ვერსია) 4:04
Close To The Edge 18:34
Ritual: Nous Sommes Du Soleil 21:33
Soon (სინგლის ვერსია) 4:06
Wonderous Stories 3:49
Going For The One 5:33
Don't Kill The Whale 3:55
Owner Of A Lonely Heart 4:27
Rhythm Of Love 4:45
რესურსები ინტერნეტში
ინფორმაცია საიტზე Discogs
სქოლიო
1992 წლის კომპილაციური ალბომები
Yes-ის კომპილაციური ალბომები
Atlantic Records-ის კომპილაციური ალბომები
ალბომები როჯერ დინის გარეკანის დიზაინით
ალბომები ტრევორ ჰორნის პროდიუსერობით
ალბომები ტრევორ რებინის პროდიუსერობით
ალბომები ედი ოფორდის პროდიუსერობით
Adipokine

Adipokine
The adipokines, or adipocytokines (Greek , fat; , cell; and , movement) are cytokines (cell signaling proteins) secreted by adipose tissue. Some contribute to an obesity-related low-grade state of inflammation or to the development of metabolic syndrome, a constellation of diseases including, but not limited to, type 2 diabetes, cardiovascular disease and atherosclerosis. The first adipokine to be discovered was leptin in 1994. Since that time, hundreds of adipokines have been discovered.
Members include:
Leptin
Adiponectin
Apelin
chemerin
interleukin-6 (IL-6)
monocyte chemotactic protein-1 (MCP-1)
plasminogen activator inhibitor-1 (PAI-1)
retinol binding protein 4 (RBP4)
tumor necrosis factor-alpha (TNFα)
visfatin
omentin
vaspin (SERPINA12)
progranulin
CTRP-4
Interleukin 8 (IL-8), interleukin 10 (IL-10), interferon gamma (IFN-γ) and inducible protein 10 (IP-10 or CXCL10) have been shown to be associated with excessive body weight.
See also
Adipose tissue
Hepatokines
Myokines
Notes
External links
Cytokines
რუფუს კვინტუს კურციუსი

რუფუს კვინტუს კურციუსი — I საუკუნის ძველი რომაელი ისტორიკოსი და რიტორი. ეკუთვნის ნაშრომი „ალექსანდრე მაკედონელის ისტორია“ 10 წიგნად. პირველი 2 წიგნი დაკარგულია, III-X წიგნები მოიცავს პერიოდს ძვ. წ. 333 წლიდან ალექსანდრე მაკედონელის სიკვდილამდე. კურციუსის ეს ნაშრომი ეყრდნობა ალექსანდრე მაკედონელის მოღვაწეობისადმი მტრულად განწყობილ ისტორიულ თხზულებებს, რომელსაც ჩვენამდე არ მოუღწევია.
ლიტერატურა
ძველი რომაელი ისტორიკოსები
ვაკე (ოზურგეთის მუნიციპალიტეტი)

ვაკე (ოზურგეთის მუნიციპალიტეტი)
ვაკე — სოფელი საქართველოში, გურიის მხარის ოზურგეთის მუნიციპალიტეტში, შრომის თემში (სოფლები: ვაკე, ზედუბანი, მოცვნარი, ორმეთი, შრომა, ხრიალეთი). მდებარეობს ნასაკირალის სერზე, ზღვის დონიდან 100 მ. შრომიდან 3 კმ., ოზურგეთიდან 24 კმ., ნატანების რკინიგზის სადგურიდან 12 კმ. სოფელში არის საბავშვო ბაღი. სოფელში დაიბადა ქართველი მწერალი და დრამატურგი იონა ვაკელი. სოფელში იდგა ქვით ნაგები ღვთისმშობლის ეკლესია. 1980–იანი წლების დასაწყისში აღმოჩნდა ნაგებობის საძირკველი და გვირაბი.
მოსახლეობა
ლიტერატურა
სქოლიო
ოზურგეთის მუნიციპალიტეტის სოფლები
ველის ტაპირი

ველის ტაპირი — ძუძუმწოვარი ცხოველი ტაპირისებრთა ოჯახისა. მისი სხეულის სიგრძეა 220 სმ-მდე, კუდისა — 8 სმ; სიმაღლე 77–108 სმ. სხეულის მასა მერყეობს 150–270 კგ შორის, როგორც წესი დედალი 25–100 კგ-ით ნაკლებია მამალზე. სხვა ტაპირებისგან განსხვავებით, კეფაზე აქვს ფაფარი. შეფერილია მოშავო-მოყავისფროდ, ზურგი უფრო ღიაა, მუცელი კი — მუქი. ყელი და ლოყები ზოგჯერ თეთრია. წინა ფეხებზე ოთხ-ოთხი თით აქვს, უკანაზე — სამ-სამი. თითები ბოლოვდება ჩლიქებით. გავრცელებულია ანდების აღმოსავლეთით, კოლუმბიიდან და ვენესუელიდან ბრაზილიის სამხრეთამდე, პარაგვაისა და ჩრდილოეთ არგენტინამდე. ბინადრობს ტროპიკულ ტყეებში, წყალსატევებთან ახლოს. აქტიურია ღამით. მარტოსული ცხოველია და აგრესიას იჩენს თავისივე სახეობის წარმომადგენლებისადმი. მისი ბუნებრივი მტრები არიან: პუმა, იაგუარი და ნიანგი. იკვებება მცენარეებით: ფოთლებით, წყალმცენარეებით, ნაყოფებით, კვირტებით და ტოტებით. მაკეობა 385–412 დღე-ღამეს გრძელდება. დედალი შობს 1 (იშვიათად 2) 4–7 კგ-იან ნაშიერს, რომელსაც თავდაპირველად სხეულზე გასდევს თეთრი ლაქები, ამ ლაქებს ის 5–8 თვემდე ინარჩუნებს. 6 თვემდე დედა რძით კვებავს და მასთან ერთ წლამდე რჩება. სიცოცხლის ხანგრძლივობაა 25–30 წელი, უდიდესი — 35.
ქვესახეობები
T. t. aenigmaticus
T. t. colombianus
T. t. spegazzinii
T. t. terrestris
ლიტერატურა
Ronald M. Nowak. Walker’s Mammals of the World. — The Johns Hopkins University Press, Baltimore 1999. — ISBN 0-8018-5789-9.
ტაპირი
ზაქარია მაისურაძე (ანატომი)

ზაქარია მაისურაძე (ანატომი)
ზაქარია მაისურაძე (დ. 4 ოქტომბერი, 1891, ქარელი — გ. 21 ივლისი, 1975, თბილისი) — ქართველი ანატომი, მედიცინის მეცნიერებათა დოქტორი (1942), პროფესორი (1945). საქართველოს მეცნიერების დამსახურებული მოღვაწე (1961).
ბიოგრაფია
1917 წელს დაამთავრა კიევის უნივერსიტეტის სამკურნალო ფაკულტეტი, 1918 წლიდან მუშაობდა თბილისის სახელმწიფო უნივერსიტეტში სამკურნალო ფაკულტეტის ნორმალური ანატომიის კათედრაზე. 1935–1948 წლებში იყო სტომატოლოგიური ინსტიტუტის ნორმალური ანატომიის კათედრის გამგე და ფაკულტეტის დეკანი, 1959-1974 წლებში განაგებდა თბილისის სამედიცინო ინსტიტუტის ნორმალური ანატომიის კათედრას. მისი შრომებიდან აღსანიშნავია „ადამიანის ნორმალური ანატომია“ (1932, 1962). დაჯილდოებულია ორდენითა და მედლებით.
ლიტერატურა
ზ. გაიპარაშვილი, მ. ლილუაშვილი, ტფილისის სახელმწიფო უნივერსიტეტის პროფესორთა საბჭოს ოქმები, 1917-1926, თბ., 2006.
რესურსები ინტერნეტში
დაბადებული 4 ოქტომბერი
დაბადებული 1891
გარდაცვლილი 21 ივლისი
გარდაცვლილი 1975
ქართველი ანატომები
ზაქარია
მწვანე პითონი

მწვანე პითონი — გველების სახეობა მახრჩობელასებრთა ოჯახისა. სხეულის სიგრძე 150-180 სმ, ზოგჯერ 200 სმ აღწევს. გავრცელებულია პაპუა-ახალი გვინეის ტროპიკული წვიმის ტყეებში, ინდონეზიის კუნძულებსა და კეიპ-იორკის ნახევარკუნძულზე. კვერცხისმდებელი სახეობაა. შეწყვილებიდან 70-90 დღის შემდეგ დებს 5-35-მდე კვერცხს. ძირითადად ბინადრობს ტროპიკულ ტყეებში, ბუჩქებში, ბუჩქნარებსა და ხეებზე. სიცოცხლის ხანგრძლივობა 15-იდან 20 წლამდეა.
რესურსები ინტერნეტში
Morelia viridis
Morelia viridis
მახრჩობელასებრნი
Urzainqui – Urzainki

Urzainqui – Urzainki
Urzainqui is a town and municipality located in the province and autonomous community of Navarre, northern Spain. According to the 2017 census, there are 85 inhabitants in the area.
References
External links
URZAINQUI in the Bernardo Estornés Lasa - Auñamendi Encyclopedia, Euskomedia Fundazioa
Municipalities in Navarre
ევრაზიიზმი

ევრაზიიზმი, უფრო იშვიათად ევრაზიატიზმი, ან ევრაზიანიზმი (რუსულად евразийство, ქართულად შეიძლება ვთარგმნოთ როგორც ევრაზიელობა, ევრაზიულობა) არის ერთ-ერთი პოლიტიკური მოძრაობა, რომლის ფუძემდებლები შეეცადნენ შეექმნათ და დაემკვიდრებინათ ახალი პოლიტიკური იდეოლოგია. ამ მსოფლმხედველობის შექმნისათვის ამოსავალ წერტილად იქცა ევრაზიის კონტინენტზე რუსეთის გამორჩეული მდებარეობა.
ეს მოძრაობა ჩაისახა 1920—1930-იან წლებში რუს ემიგრანტთა გარემოცვაში.
რუსეთში მიიჩნევენ, რომ თანამედროვე ამ ქვეყნის ინტელექტუალური წრეები მეტნაკლებად ნასაზრდოვებია ევრაზიიზმის იდეებით, ხოლო თანამედროვე რუსულ პოლიტიკაში კი ამ იდეოლოგიას ნამდვილი რენესანსი უდგას.
ნიკოლოზ დანილევსკი, ვასილი კლიუჩევსკი, ნიკოლოზ ტრუბეცკოი, პეტრე სავიცკი – ეს ევრაზიიზმის კონცეფციის განვითარებაზე მომუშავე რიგ ავტორთა მხოლოდ მცირე ჩამონათვალია. რუსეთში ევრაზიიზმს ცივილიზაციურ სამეცნიერო-კვლევით კონცეფციად განიხილავენ და რომ ეს კონცეფცია შეიძლება მომავალში განივრცოს და კვლავაც განვითარდეს.
ამ მხრივ აღსანიშნავია ლევ გუმილიოვის მიერ გაწეული შრომა; ის ევრაზიიზმის კონცეფციაზე დაყრდნობით ეთნოგენეზისის პროცესებს იკვლევდა.
ევრაზიული კონცეფციის მთავარ პუნქტებია;
კულტურულ-ისტორიული ტიპების არსებობა.
ბუნებრივ-გეოგრაფიული ფაქტორების გავლენა ადგილობრივ ისტორიაზე (ადგილგანვითარების («месторазвития») ჰიპოთეზა).
პროგრესის სპეციფიკური განსაზღვრა.
„რუსეთი და ევროპა“: კულტურულ-ისტორიული ტიპი
ნიკოლოზ დანილევსკიმ თავის ნაშრომში „რუსეთი და ევროპა“ ნათლად მიუთითა რუსეთსა და ევროპას შორის ურთიერთგაუგებრობის მიზეზთა პრობლემაზე. ამ პრობლემის გადასაწყვეტად დანილევსკიმ დაასახელა მთელი რიგი საკითხებისა, რომელთა შორისაც ერთ-ერთი უმთავრესი „რუსეთისა“ და „ევროპის“ ცნებათა არსის შესახებ არსებული საკითხია.
ნ. დანილევსკის აზრით შეუძლებელია საუბარი ამ ორი ცნების გეოგრაფიულ არსზე, რამეთუ ეს ცნებები განსხვავებული ბუნების არის: „მისი (ანუ "ევროპის") აზრი ძალიან დამტევია, ოღონდ არა გეოგრაფიული, არამედ კულტურულ–ისტორიული თვალსაზრისით“.
ნ. დანილევსკი ამკვიდრებს კულტურულ-ისტორიულ ტიპის ცნებას. რუსებსა და ევროპელებს შორის ის გამოჰყოფს ორ განმასხვავებელ რომანულ-გერმანულსა და ბერძნულ-ბიზანტიურ ტიპს. ეს ორი ტიპი ისტორიულად ყოველთვის ურთიერთდაპირისპირებული იყო ერთმანეთის მიმართ.
ავტორის აზრი იმის შესახებ, რომ "გეოგრაფიას არანაირი მნიშვნელობა არ აქვს", მეტისმეტად კატეგორიულია.
ამ შემთხვევაში სრულიად უგულებელყოფილია აზრი ბუნებრივ-გეოგრაფიული ფაქტორის მნიშვნელოვნება ხალხის მენტალიტეტის ჩამოყალიბების საქმეში, რომელიც კულტურულ-ისტორიული ფენომენის უმნიშვნელოვანესი შემადგენლის როლი.
ვასილი კლიუჩევსკი: ბუნების ზემოქმედება ადამიანზე
იხილეთ აგრეთვე
პანსლავიზმი
პან-მოძრაობები
რუს ნაციონალისტთა ორგანიზაციები
რესურსები ინტერნეტში
დიდი რუსული ენციკლოპედია
პოლიტიკური იდეოლოგია
სლავები
ამაზასპი

ამაზასპი, ამ სახელით საქართველოს ისტორიაში ცნობილია რამდენიმე პიროვნება:
ამაზასპი — მითრიდატე III-ის ძმა;
ამაზასპ I — ქართლის მეფე;
ამაზასპ II — ქართლის მეფე.
Cylindromyrmex godmani

Cylindromyrmex godmani — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cylindromyrmex-ის გვარიდან.
სქოლიო
ჭიანჭველები
ანდრია ურუშაძე

ანდრია ურუშაძე (დ. 25 აპრილი, 1965, თბილისი) — ქართველი პოლიტიკოსი. საქართველოს შრომის, ჯანმრთელობისა და სოციალური დაცვის მინისტრი 2010-2012 წლებში.
ბიოგრაფია
1993 წელს დაამთავრა თბილისის სახელმწიფო სამედიცინო უნივერსიტეტი. 1993-1994 წლებში გაიარა ასპირანტურა ენდოკრინოლოგიაში იმავე უნივერსიტეტში. 1995-1997 წლებში მუშაობდა სახელმწიფო კანცელარიაში საერთაშორისო პროგრამების იმპლემენტაციის ბიუროს ხელმძღვანელად. 1997 წელს დაასრულა სახელმწიფო მართვის სკოლა. 1998 წელს შვეიცარიაში გაიარა სპეციალური კურსები დაზღვევის მენეჯმენტში. 1997-2005 წლებში იყო სადაზრვევო კომპანია „ალდაგის“ აღმასრულებელი დირექტორი.
2005 წლის სექტემბერში ურუშაძე დაინიშნა შრომის, ჯანმრთელობისა და სოციალური დაცვის სამინისტროში ჯანდაცვის დეპარტამენტის უფროსად. 2007 წლის ოქტომბერში კი დაინიშნა იმავე სამინისტროს სისტემაში შემავალი სოციალური მომსახურების სააგენტოს დირექტორად. 2010 წლის 10 სექტემბერს გახდა შრომის, ჯანმრთელობისა და სოციალური დაცვის მინისტრი. ამ თანამდებობაზე იყო 2012 წლის 15 მარტამდე. ის მინისტრის პოსტზე შეცვალა ზურაბ ჭიაბერაშვილმა. ურუშაძე იმავე დღეს დაინიშნა თბილისის მერის მოადგილედ.
პირადი და ოჯახური ცხოვრება
გამოქვეყნებული აქვს სამეცნიერო ნაშრომები, მათ შორის „ქართული ჯანმრთელობისა და სოციალური პოლიტიკის პრინციპები". ფლობს ინგლისურ და რუსულ ენებს. ჰყავს მეუღლე და ორი შვილი.
რესურსები ინტერნეტში
ანდრია ურუშაძის ოფიციალური საიტი facebook-ზე
დაბადებული 1965
დაბადებული 25 აპრილი
საქართველოს შრომის, ჯანმრთელობისა და სოციალური დაცვის მინისტრები
თბილისში დაბადებულები
ა
ბუტეშტი

ბუტეშტი — სოფელი მოლდოვაში, გლოდენის რაიონში. მდებარეობს ზღვის დონიდან 102 მეტრზე. 2004 წლის მონაცემებით, მოსახლეობა 434 ადამიანს შეადგენდა.
რესურსები ინტერნეტში
მოლდოვის მოსახლეობის 2004 წლის აღწერის მონაცემები
გლოდენის რაიონის სოფლები
იშბერდა

იშბერდა — სოფელი რუსეთის ფედერაციაში, ბაშკირეთის რესპუბლიკის ბაიმაკის რაიონში.
2010 წლის მონაცემებით სოფელში ცხოვრობს 638 ადამიანი. რაიონულ ცენტრ ბაიმაკიდან დაშორებულია 56 კილომეტრით. უახლოესი რკინიგზის სადგურია სიბაი, რომელიც დაშორებულია 97 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (99 %).
რესურსები ინტერნეტში
Совет муниципальных образований Республики Башкортостан.
სქოლიო
ბაიმაკის რაიონის სოფლები
ირაკლი უჩანეიშვილი

ირაკლი უჩანეიშვილი (დ. 14 ივნისი, 1929, თბილისი — გ. 27 ივლისი, 1992, იქვე) — ქართველი თეატრისა და კინოს მსახიობი, საქართველოს სსრ სახალხო არტისტი (1979).
ბიოგრაფია
დაიბადა 1929 წლის 14 ივნისს, თბილისში. 1948 წ. დაამთავრა თბილისის ვაჟთა მეორე სკოლა. 1948–50 წლებში სწავლობდა თბილისის საავიაციო ტექნიკუმში, ხოლო 1950-54 წლებში შ. რუსთაველის სახ. თეატრალური ინსტიტუტის სამსახიობო ფაკულტეტზე. სხვადასხვა წლებში მუშაობდა რუსთაველის თეატრში (1954–58), კინოსტუდია „ქართულ ფილმში“ (1958-67), რუსთავის თეატრში (1967-1970), მარჯანიშვილის თეატრში (1970 წლიდან).
ფილმოგრაფია
1959 — სად არის შენი ბედნიერება, მზია? — ავთანდილი
1959 — განაჩენი
1961 — ჭიაკოკონა — ერისტო
1963 — პალიასტომი — ოფიცერი
1964 — ზღვის შვილები — ვახტანგი
1967 — ვედრება — მუსა
1968 — ქერათმიანი ქალიშვილი
1977 — ესკულაპეს მოწაფე
1982 — ქართლოსიანთა საკურთხეველი — აზანი
1988 — დანაშაული მოხდა
1984 — გულუბრყვილო ბატი ტასიკოს თავგადასავალი
1987 — ბალადა მომღერალზე
ჯილდოები და აღიარება
1967 — საქართველოს დამსახურებული არტისტი
1979 — საქართველოს სახალხო არტისტი
რესურსები ინტერნეტში
ირაკლი უჩანეიშვილი — ეროვნული ფილმოგრაფია
დაბადებული 14 ივნისი
დაბადებული 1929
გარდაცვლილი 27 ივლისი
გარდაცვლილი 1992
ქართველი მსახიობები
საქართველოს სსრ-ის დამსახურებული არტისტები
საქართველოს სსრ-ის სახალხო არტისტები
ორისანგასი

ორისანგასი — მუნიციპალიტეტი ბრაზილიაში, ბაიას შტატში. მიეკუთვნება ბაიას შტატის ჩრდილო-ცენტრალურ მეზორეგიონს.
2011 წლის მონაცემებით, მოსახლეობა 8 287 ადამიანს შეადგენდა. ფართობი 148.166 კმ²-ია. მოსახლეობის სიმჭიდროვე 55.93 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
ბაიას შტატის მუნიციპალიტეტები